Koluvere mõisa viinavabriku sild

Koluvere mõisa viinavabriku sild ehk Koluvere mõisa kivisild asub Lääne-Nigula vallas Koluvere külas Ollimäe-Koluvere tee 5,9 km-l ja viib üle Liivi jõe.

Tegemist on kolmeavalise kaarsillaga, mille täpne ehitusaeg ei ole teada, kuid sild oli olemas vähemalt 1827. aastal. Sellest annab tunnistust 1827. aastast pärinev joonistus, kus sild peal oli. Eri allikates on märgitud silla ehitusaastaks tavaliselt umbes 1830. aastat. Silla üldpikkus on 28,7 m, kaarte silded 3,9 m ja sõidutee laius 4,2 m.Eesti arhitektuur. 2, Läänemaa. Saaremaa. Hiiumaa. Pärnumaa. Viljandimaa. Villem Raam (üldtoimetaja). Tallinn: Valgus. 1996. Lk 23-24.

Koluvere mõisakompleksi kuuluv sild ühendas kunagist mõisasüdant teisel pool jõge asunud viinavabrikuga.

Sild arvati 1998. aastal ehitismälestiseks.

Sild renoveeriti 2014. aastal.Koluvere sild on tänasest liikluseks suletud. Maaleht, 9. juuni 2014. Seejuures korrastati silla võlvid, parandati parapettid, puhastati silla fassaad, vahetati välja vee ja kanalisatsioonitorustikud ning täiendati silla valgustust.Lauri, Urmas. Koluvere sild suletakse kolmeks kuuks. Lääne Elu, 9. juuni 2014.

 Viited 

 Välislingid 


Kategooria:Eesti sillad
Kategooria:Lääne-Nigula vald